Τα απόρρητα της Νυρεμβέργης

**Τα απόρρητα της Νυρεμβέργης** γνωστό και ως **Η Δίκη της Νυρεμβέργης** (αγγλικά: *Judgment at Nuremberg*) είναι αμερικανικό δικαστικό δράμα παραγωγής 1961 με θέμα τις Δίκες της Νυρεμβέργης μετά το Β' Παγκόσμιο Πόλεμο. Τη σκηνοθεσία ανέλαβε ο Στάνλεϊ Κρέιμερ και το σενάριο έγραψε ο Άμπι Μαν. Πρωταγωνιστούν οι Σπένσερ Τρέισι, Μπαρτ Λάνκαστερ, Ρίτσαρντ Γουίντμαρκ, Μαρλέν Ντίτριχ, Τζούντι Γκάρλαντ, Μαξιμίλιαν Σελλ, Γουίλιαμ Σάτνερ και Μοντγκόμερι Κλιφτ. Ήταν μία από τις πρώτες ταινίες που έγιναν με θέμα το Ολοκαύτωμα.

Η ταινία απεικονίζει τη δίκη τεσσάρων δικαστών που υπηρέτησαν κατά τη διάρκεια Εθνικοσοσιαλισμού. Βασίστηκε στη Δίκη των Δικαστικών - από τις επακόλουθες Δίκες της Νυρεμβέργης, το 1947, όπου τέσσερις κατηγορούμενοι καταδικάστηκαν σε ισόβια κάθειρξη. Ένα σημαντικό μέρος της πλοκής βασίζεται στην πλασματική Δίκη του Φελντεστάιν. Η πλασματική αυτή δίκη όμως βασίζεται στην πραγματική Δίκη του Κατζενμπέργκερ, όπου ένας ηλικιωμένος Εβραίος δικάστηκε για την "απρεπή σχέση" του με μία μη Εβραία και καταδικάστηκε σε θάνατο το 1942.

Το 2013 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής. 
[αριστερά|μικρογραφία|180x180εσ|[Μπαρτ Λάνκαστερ]]
[αριστερά|μικρογραφία|143x143εσ|[Τζούντι Γκάρλαντ]]
[αριστερά|μικρογραφία|143x143εσ|[Μαρλέν Ντίτριχ]]
[αριστερά|μικρογραφία|190x190εσ|[Μαξιμίλιαν Σελλ|Μαξιμίλιαν Σελ]]
[αριστερά|μικρογραφία|143x143εσ|[Μοντγκόμερι Κλιφτ]]
[αριστερά|μικρογραφία|180x180εσ|[Σπένσερ Τρέισι]]

## Πλοκή
Η Δίκη της Νυρεμβέργης αφορά μία στρατιωτική δίκη όπου τέσσερις δικαστές κατηγορούνται για εγκλήματα κατά της ανθρωπότητας τα οποία διέπραξαν κατα τη διάρκεια του Εθνικοσοσιαλισμού. Ο Δικαστής Νταν Χέιγουντ προσπαθεί να καταλάβει πώς ο κατηγορούμενος Ερνστ Γιάνινγκ απήγγειλε ποινές που οδήγησαν σε γενοκτονία και γενικότερα πως ο γερμανικός λαός έκανε τα στραβά μάτια στο Ολοκαύτωμα. Έτσι γίνεται φίλος με τη χήρα ενός Γερμανού στρατηγού και συνομιλεί με πολλούς Γερμανούς με διαφορετικές γνώμες για τον πόλεμο. Επίσης γνωρίζει τον λοχαγό του Αμερικανικού Στρατού Μπάιερς, που ανήκει στην αμερικανική ομάδα της ακρόασης και την Αϊρίν Γουόλνερ, η οποία φοβάται να καταθέσει.

Η ταινία εξετάζει και ερωτήματα της ατομικής συνενοχής στα εγκλήματα που διαπράχθηκαν και δείχνει ιστορικό υλικό που γύρισαν οι Αμερικανοί στρατιώτες μετά την απελευθέρωση από τα ναζιστικά στρατόπεδα συγκέντρωσης, που τα παρουσιάζει στο δικαστήριο ο συνταγματάρχης Ταντ Λόσον. Το υλικό δείχνει τεράστιους σωρούς από πτώματα που τα θάβουν μπουλντόζες. 

Η ταινία τελειώνει με τον δικαστή Χέιγουντ να πρέπει να διαλέξει ανάμεσα στον πατριωτισμό και τη δικαιοσύνη.

## Ηθοποιοί και Χαρακτήρες
* Σπένσερ Τρέισι στο ρόλο του *δικαστή Νταν Χέιγουντ*
* Μπαρτ Λάνκαστερ στο ρόλο του *Ερνστ Γιάνινγκ*
* Ρίτσαρντ Γουίντμαρκ στο ρόλο του *συνταγματάρχη Ταντ Λόσον*
* Μαρλέν Ντίτριχ στο ρόλο της *κυρίας Μπέρτχολτ*
* Μαξιμίλιαν Σελλ στο ρόλο του *Χανς Ρολφ*
* Τζούντι Γκάρλαντ στο ρόλο της *Αϊρίν Γουόλνερ*
* Μοντγκόμερι Κλιφτ στο ρόλο του *Ρούντολφ Πίτερσον*
* Εντ Μπινς στο ρόλο του *γερουσιαστή Μπερκέτ*
* Βέρνερ Κλέμπερερ στο ρόλο του *Εμίλ Χαν*
* Τόρμπεν Μάιερ στο ρόλο του *Βέρνερ Λαμπ*
* Μάρτιν Μπραντ στο ρόλο του *Φρίντριχ Χοφστέτερ*
* Γουίλιαμ Σάτνερ στο ρόλο του *λοχαγού Χάρισον Μπάιερς*
* Κένεθ Μακίνα στο ρόλο του *δικαστή Κένεθ Νόρις*
* Άλαν Μπάξτερ στο ρόλο του *στρατηγού Ματ Μέριν*
* Ρέι Τιλ στο ρόλο του *δικαστή Κέρτις Άιβς*

## Παραγωγή
Η Μαρλέν Ντίτριχ είχε να αντιμετωπίσει ένα μεγάλο πρόβλημα στη σκηνή όπου η κυρία Μπέρτχολτ λέει στον δικαστή Χέιγουντ ότι οι Γερμανοί δεν ήξεραν τα αποτρόπαια πράγματα που συνέβαιναν στη ναζιστική Γερμανία κατά τη διάρκεια του πολέμου. Η Ντίτριχ, που κατά τη διάρκεια του πολέμου συνεργαζόταν με τους Συμμάχους εναντίον των ναζί, είχε στα γυρίσματα ένα συναίσθημα τόσο απωθητικό που δεν μπορούσε να συγκεντρωθεί. Μπόρεσε να ολοκληρώσει τη σκηνή αφού μίλησε με τον Σπένσερ Τρέισι. Σύμφωνα με μια συνέντευξη του εγγονού της, Πίτερ Ρίβα, η Ντίτριχ αρρώσταινε σε σημείο να κάνει εμετό με τη σκηνή αυτή. Ο μονόλογος του Σπένσερ Τρέισι στο φινάλε της ταινίας γυρίστηκε μια φορά. Οι Γερμανοί κριτικοί δεν ήταν τόσο εντυπωσιασμένοι με το αποτέλεσμα της ταινίας σε αντίθεση με τους Αμερικανούς. Όλη η ταινία γυρίστηκε στη Νυρεμβέργη.

### Επιλογή ηθοποιών
Για το ρόλο του Ερνστ Γιάνινγκ αρχικά είχε προταθεί ο Λόρενς Ολίβιε. Ο Μάρλον Μπράντο ήθελε να παίξει το ρόλο του Γερμανού δικηγόρου Χανς Ρολφ που υπερασπίζεται τους κατηγορούμενους δικαστές. Για να κερδίσει το ρόλο προσέγγισε τον σκηνοθέτη της ταινίας Στάνλεϊ Κρέιμερ. Παρά το γεγονός ότι Κρέιμερ και ο Μαν ήταν ενθουσιασμένοι στην ιδέα ότι θα είχαν έναν ηθοποιό με το ταλέντο του Μπράντο, εντυπωσιάστηκαν τόσο πολύ με την ερμηνεία του Μαξιμίλιαν Σελλ, που τον προτίμησαν, αν και τότε ο Σελλ δεν ήταν ακόμα ευρέως γνωστός. Πολλοί από τους ηθοποιούς ζήτησαν λιγότερα χρήματα από τη συνηθισμένη αμοιβή τους λόγω της λεπτότητας και της σοβαρότητας του θέματος που προσέγγιζε η ταινία.

## Υποδοχή

### Εισπράξεις
* Προϋπολογισμός: 3.000.000 δολάρια
* Εισπράξεις στην Αμερική: 10.000.000 δολάρια

### Βραβεία & Υποψηφιότητες

Το Αμερικανικό Ινστιτούτο Κινηματογράφου έχει συμπεριλάβει τη *Δίκη της Νυρεμβέργης* στην 10η θέση στην κατηγορία AFI 10 Top 10 Δικαστικά Δράματα.

## Ελληνικές προβολές
Η ταινία προβλήθηκε για πρώτη φορά στην Ελλάδα το 1961 με τίτλο *Τα απόρρητα της Νυρεμβέργης* και επαναπροβλήθηκε το 2008 με τον εναλλακτικό τίτλο *Η δίκη της Νυρεμβέργης*.

## Δείτε επίσης
* Δίκη της Νυρεμβέργης

## Παραπομπές


## Εξωτερικοί σύνδεσμοι

* 

Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1961
Κατηγορία:Ταινίες σχετικά με το Ολοκαύτωμα
Κατηγορία:Αμερικανικές δικαστικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής United Artists
Κατηγορία:Αμερικανικές ασπρόμαυρες ταινίες
Κατηγορία:Ταινίες σε σκηνοθεσία Στάνλεϊ Κρέιμερ
Κατηγορία:Ταινίες τοποθετημένες στη Γερμανία
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Χρυσή Σφαίρα Καλύτερης Σκηνοθεσίας
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)